เรื่องเล่าจากอดีต Prop. Trade (ปอบเทรดเอง จะใครล่ะ)
โดย…Wizard Kid
30 มี.ค. 2560

โดย…Wizard Kid “ปอบเทรด เทรดยังไงก็กำไร...”“ปอบเทรด เอาเปรียบคนอื่น...”“ถ้าได้เป็นปอบเทรดน่ะ จะทำกำไรได้ชิลๆ เลยคอยดู...”นี่คือส่วนนึงของคำครหาที่คนทำอาชีพ Prop. Trade หรือที่ในวงการเรียกว่า “ปอบเทรด” โดนพูดถึงตลอดเวลาในฐานะที่ผมเคยประกอบอาชีพ Prop. Trade มา 4 ปี ก่อนจะลาออกมาเทรดเองอิสระ อยากจะบอกว่า อย่าคิดนะครับว่าการเทรดแบบเสียค่าคอมจึ๋งเดียวอย่างอาชีพนี้ แล้วจะดีไปหมด ได้เปรียบตลอดเวลา...เรื่องได้เปรียบนี่ อาจจะใช่ครับ แต่ก็ไม่ใช่ทั้งหมดครับ...เงื่อนไขมันสลับซับซ้อนกว่านักลงทุนทั่วไปเยอะพอสมควร เช่น บางโบรกให้เทรดได้แค่ในวัน บางแห่งอาจจะให้ Hold Position ข้ามวันได้ แต่ความเสี่ยงก็คือ ถ้าคุณไม่กำไรนานๆ เนี่ย ก็เหมือนมือปืนรับจ้างที่ไร้ประโยชน์ เมื่อนิ้วไม่สามารถลั่นไกได้แม่นยำ ก็ต้องโดนแทนที่โดยมือปืนรุ่นใหม่ไฟแรงProp. Trade จะมีความกดดันและความเครียดสูงกว่านักลงทุนทั่วไป เพราะต้องพยายามทำกำไรให้ได้ครับ บางทีทำกำไรได้ แต่ถ้าไม่ถึงเป้าหมายที่บริษัทวางไว้ ก็อาจจะโดนพิจารณากาหัว เตรียมตัวขายเต้าฮวยกันได้เลยทีเดียว เหอๆๆไม่ใช่ว่า Prop. Trade จะเทรดได้ทุกตัวในตลาดน่ะครับ มันมีเงื่อนไขว่าเล่นได้ในหุ้น SET50 หรือ SET100 เท่านั้น ดังนั้นพวกเหล่าหุ้นปั่นตัวเล็กจึ๋งเดียวเนี่ย คุณกำลังเล่นกับเจ้ามือตัวจริงครับ โหดและเคี่ยวกว่าชาวปอบหลายเท่าครับที่สำคัญ คำที่พวกผมจะได้ยินบ่อยๆ จากเหล่าผู้บริหารก็จะมาแนวนี้ครับขาดทุนพี่ไม่ว่า...แต่หากขาดนานนาน...ก็ยื่นซองขาว!!ที่ผมอยากจะสื่อถึงก็คือ เข้าใจครับว่านักลงทุนส่วนใหญ่จะไม่ชอบหรือเข้าขั้นเกลียดเหล่า Prop. Trade หรือ พวกปอบ ที่เรียกๆ กัน... แต่อยากให้คิดในแง่ที่ว่าถ้าคุณจะเทรดในตลาดหุ้น ก็ไม่ต้องกลัวหรอกครับ อย่าเทรดแบบเก็งกำไรบ้าระห่ำครับ อย่าเทรดโดยที่ไม่รู้ว่าคุณกำลังเทรด กำลังเจอกับเจ้ามือแบบไหน อย่าเทรดโดยที่ไม่รู้ว่าหุ้นที่คุณซื้อนั้นมันดีหรือไม่ ไม่ใช่เห็นว่า เฮ้ย!! มันวิ่งแล้วๆ แล้วก็แห่ตามกันไป สุดท้ายก็ติดดอย แล้วก็มาโทษนู่นโทษนี่ ถ้าให้ดี ก็ควรจะโทษตัวเองบ้างก็ดีครับ เพราะอย่าลืมน่ะครับว่า ตลาดหุ้นนั้นไม่ใช่ตลาดสด ที่จะมาต่อรองอ้อนวอน ขอนู่นขอนี่ ช่วยนี่ช่วยนั่นกันได้และวันไหนตลาดหุ้นเทรดกันโดยไม่มี Prop. Trade ในสนามเนี่ย โอกาสที่สภาพคล่องในการเทรดในตลาด TFEX และหุ้น Big Cap. ตัวใหญ่ๆ จะหายไปเยอะจนคุณอาจจะตกใจแบบขาดไม่ถึงครับ โดยเฉพาะอย่างยิ่งตลาด TFEX ครับ ลองดูน่ะครับ วันไหน Bid-Offer ห่างกันน่าเกลียด ราคาสวิงมั่วๆ เนี่ย วันนั้นแหละครับ Prop. Trade แทบจะไม่เล่นกัน แล้วมันก็จะส่งผลให้ ตลาดง่วงนอนครับ -____- z z z...ตลาดหุ้นก็เปรียบเหมือนสนามรบ ถ้าไม่อยู่รอด ก็พลีชีพซะ...อาจจะดูว่าใช้คำพูดแรงนิดหน่อย แต่ที่บอกก็เพราะหวังดีครับ รักนะและอยากแสดงออก ^__^ ขอจบเรื่องเล่าตลาดหุ้นและ TFEX จากอดีต Prop. Trade ไว้เท่านี้ก่อน แล้วเดี๋ยวตอนหน้าผมจะมาพูดถึงไอเดีย และ Mindset ในการเทรดของ Prop. Trade ให้ฟังกันนะครับว่า Prop. Trade รุ่นเก๋าๆ เค้ามีแนวคิดในการเทรดยังไงกันบ้าง...เป็นพวกปอบ...มีแต่คน...จ้องจะว่า......ทำชั้นเจ๊ง...ทำชั้นจน...เลวอิ๊บอ๋าย......เล่นเข้าช่อง...ออกอีกช่อง...ง่ายจะตาย......ลองเป็นดู...แล้วจะรู้...ไม่ง่ายเอย...